पोर्टलैंड और डीसी में संघीय बलों के हिंसा की जांच यूएस फेडरल एजेंसी करेगी
जॉर्ज फ्लॉयड को लेकर विरोध पूरे यूएस में बढ़ने के बाद डिपार्टमेंट ऑफ जस्टिस ऑफिस ऑफ द इंस्पेक्टर जनरल संघीय बलों की कार्रवाई से संबंधित आरोपों की जांच करेगा। इंस्पेक्टर जनरल माइकल ई. हॉरोविट्ज़ ने गुरुवार 23 जुलाई को कहा कि उनके कार्यालय ने जस्टिस डिपार्टमेंट (डीओजे) द्वारा तैनात बलों द्वारा शांतिपूर्ण प्रदर्शनकारियों पर ग़ैरक़ानूनी हिरासत और अत्यधिक हिंसा के आरोपों पर जांच शुरु कर दी है।
संघीय बलों द्वारा आंसू गैस के इस्तेमाल में पोर्टलैंड के मेयर टेड व्हीलर के घायल होने की सूचना मिलने के एक बाद इस जांच की घोषणा की गई थी। डोनाल्ड ट्रम्प प्रशासन द्वारा सुरक्षाकर्मियों की तैनाती के ख़िलाफ़ पोर्टलैंड में संघीय अदालत के बाहर एक विरोध प्रदर्शन में व्हीलर भाग ले रहे थे।
पोर्टलैंड में स्थानीय और राज्य के अधिकारियों और ओरेगन प्रांत ने विरोध प्रदर्शनों को रोकने के लिए तैनात संघीय अधिकारियों की उपस्थिति पर ट्रम्प प्रशासन के साथ भिड़ते रहे। इस हफ्ते की शुरुआत में राज्य के अटॉर्नी जनरल ने प्रदर्शनकारियों के कथित ग़ैरक़ानूनी हिरासत को लेकर डीओजे और डिपार्टमेंट ऑफ होमलैंड सिक्योरिटी (डीएचएस) के ख़िलाफ़ मुक़दमा दायर किया था।
विभिन्न स्रोतों के अनुसार डीएचएस और डीओजे अधिकारियों को कम से कम 15 जुलाई से प्रदर्शनकारियों को उनकी गिरफ़्तारी के लिए अदालत में पेश करने से पहले घंटों तक हिरासत में रखे हुए पाया गया। पिछले हफ्ते शनिवार को संघीय अधिकारियों ने पोर्टलैंड में पुलिस एसोसिएशन के भवन के बाहर हुए प्रदर्शन को "दंगा" घोषित किया था और प्रदर्शनकारियों को आंसू गैस और "कम घातक" युद्ध सामग्री से हिंसक रूप से तितर-बितर कर दिया था।
इस महीने की शुरुआत में इसी तरह की एक घटना में एक फोटोग्राफी के लिए रास्ता बन 5a78 ाने के लिए ट्रम्प प्रशासन ने व्हाइट हाउस के बाहर प्रदर्शनकारियों को हटाने के लिए संघीय अर्धसैनिक बल नेशनल गार्ड को तैनात किया था। इस फैसले की देश भर में मानवाधिकार कार्यकर्ताओं द्वारा व्यापक रूप से निंदा की गई थी जो जॉर्ज फ्लॉयड के विरोध प्रदर्शन के ख़िलाफ़ शांतिपूर्ण समय में संघीय सैनिकों की सबसे बड़ी तैनाती पर आवाज़ उठाते रहे हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva